בבית משפט השלום 







ת.א. 24-
בהרצליה
נערך ונחתם ביום 4.9.24
התובעים:

1. אליה עמוס נעים (קטין), ת"ז 234632719



באמצעות אפוטרופסיו הטבעיים, התובעים 2 – 3.



2. מוריה נעים, ת"ז 204249973



3. דניאל נעים, ת"ז 307881730



מרחוב נחמה 7/1 ירושלים
באמצעות ב"כ עו"ד אריאל פרייברג (מ.ר. 62254) ו/או יגאל רסקין


מרחוב אבא הלל 7,  רמת גן
טל': 03-7412358  פקס': 077-3180983

       –  נ ג ד  –
הנתבעות :              1. רשת מלונות פעמונים בע"מ, ח"ם 514139211



מרחוב המלך ג'ורג' 4, ירושלים 9422904



טל': 02-9991144;פקס: 02-9991145
דוא"ל: service@paamonimhotel.co.il



2. הראל חברה לביטוח בע"מ



מרחוב אבא הלל 3, רמת גן



טל': 03-7546717;פקס:03-7348248



דוא"ל: tviot.hova@harel-ins.co.il
מהות התביעה: 

נזיקין – נזקי גוף


סכום התביעה: 

אינו ניתן להערכה. 
סכום אגרת 
בית המשפט: 
791 ₪ (לפי ס' 34 בתוספת 2 לתקנות בתי המשפט (אגרות), תשס"ז- 2007).
תיקים קשורים: 
לא קיים הליך נוסף בבית משפט או בבית דין, בקשר למסכת עובדתית דומה.
כתב תביעה

הזמנה לדין 
הואיל והתובעים הגישו כתב תביעה נגדך, המצורף בזאת, אתה מוזמן להגיש כתב הגנה בתוך 60 ימים מיום שהומצאה לך הזמנה זו.
לתשומת ליבך, אם לא תגיש כתב הגנה אזי לפי תקנה 130 לתקנות סדר הדין האזרחי, התשע"ט-2018 תהיה לתובעים הזכות לקבל פסק דין שלא בפניך. 

1. תיאור תמציתי של בעלי הדין:
1. הנתבעת 1 הינה חברה הפועלת על פי חוק בישראל ובבעלותה ו/או בחזקתה ו/או בשליטתה מלון פעמונים ברחוב המלך ג'ורג' 4 בירושלים (להלן:"המלון").
2. הנתבעת 2 הינה חברת ביטוח הפועלת כחוק בישראל ובכל הזמנים הרלוונטיים לתביעה זו ביטחה את הנתבעת 1 בביטוח אחריות.
3. התובעים 2 - 3 הורי התובע 1, יליד 16.5.2021 אשר נפגע כתוצאה מהתנהלות הנתבעת 1 כפי שיפורט בהרחבה להלן.
2. הסעד המבוקש:
1. התובע 1 נפגע כתוצאה מרשלנותה של הנתבעת 1 במעשה או במחדל, ו/או כתוצאה מהפרת חובות חקוקות על ידה  ועל כן עותרים התובעים לפצותם בגין הנזקים שנגרמו להם.  
2. לאחר התאונה ומחמת תוצאותיה, התובעים 2 – 3  נאלצו להשגיח ולהעניק לתובע 1 עזרה בצורה מוגברת וצמודה, הם נעדרו מעבודתם ונגרמו להם הפסדי שכר.
3. לתובע 1 נותרה צלקת בקרסולו, הוא נזקק למעקב רפואי, טיפולים ועזרה ויזקק לאלה גם בעתיד.
4. עקב התאונה ותוצאותיה נגרמו לתובעים 2 – 3 הפסדי שכר, הוצאות עזרת הזולת והוצאות נסיעה מוגברות. 
4. להלן פירוט נזקי התובעים:
1. נזק מיוחד:
(1) הפסדי השתכרות/גריעה מכושר ההשתכרות בעבר- 
    
  40,000   ₪
(2) עזרת הזולת בעבר – 





  20,000      ₪   
(3) הוצאות רפואיות ופארה רפואיות ונסיעות לטיפולים בעבר–    
  12,000       ₪
(4)  הסעות מיוחדות ושימוש מוגבר במוניות בעבר –  

  8,300      ₪
2. נזק כללי:
כב' בית המשפט מתבקש לפסוק לתובעים פיצוי הולם בגין נזקיהם, בין היתר, בראשי הנזק הבאים:
(1) הפסדי השתכרות בעתיד, על-פי מידת מוגבלותו התפקודית של התובע 1, או,  לחילופין, בהתאם לשיעור נכותו הרפואית, לרבות הפסדים בתקופת הפנסיה.
(2)  הוצאות רפואיות ופארה-רפואיות ונסיעות לטיפולים בעתיד.
(3) פיצוי בגין נזקיו הלא ממוניים של התובע 1.  
3. תמצית העובדות הנחוצות לביסוסה של עילת התביעה:
5. בתאריך 17.9.21, ברחוב המלך ג'ורג' בירושלים, הלכו הורי הקטין, (בן 4 חודשים במועד האירוע) עם עגלת תינוק אשר נשאה את הקטין, עת אשר נעשו שיפוצים במלון, כשלפתע נפל בורג מתכת על רגלו של הקטין והוא נכווה ונפגע בגופו (להלן:"התאונה").
רצ"ב תמונות המפגע, מסומנות "כנספח 1".
6. התובעים יטענו כי המדובר הוא בחפץ מסוכן אשר היה בבעלות ו/או בשליטת הנתבעת 1 ו מן הטעם הזה על הנתבעת 1 להוכיח כי לא באשמה אירעה התאונה.
7. לחילופין, יטענו התובעים, כי התאונה אירעה מחמת הפרת חובות חקוקות ע"י הנתבעת ו/או עקב התרשלותה, אשר באו לידי ביטוי, בין היתר, במעשים ו/או במחדלים הבאים:
(1) התרשלה בלפקח על בטיחות תשתיות המלון וביצוע עבודת תחזוקה באופן בטיחותי וזהיר.
(2) לא דאגה לבטיחות העוברים והשבים תוך הפקרתם לנזקי המבנה ו/או ביצוע עבודות שוטפות.
(3) ביצעה עבודות תחזוקה מבלי לקבל אישורים ו/או מינוי גורמים בטיחות ו/או גורמים מורשים.
(4) התרשלה בלפקח על עובדיה ו/או האנשים עימם התקשרה ושבאחריותם תחזוקת המקום ו/או פיקוח על התשתיות.
(5) פעלה בניגוד לתקן ו/או להוראות הבטיחות המתחייבות בנסיבות.
(6) לא גידרה את המקום וחשפה את העוברים והשבים לפגיעה וסיכון גופם.
(7) לא דאגה להזהיר מפני ביצוע העבודות ו/או הסכנה במעבר במקום.
(8) לא עשתה דבר או לא עשתה די למניעת התאונה.
(ח) נהגה בחוסר זהירות ו/או בחוסר אכפתיות.
(9) לא נהגה כפי שבעל נכס סביר וזהיר היה נוהג בנסיבות דומות.
(10) הפרה את חובותיה החקוקות, בין היתר, בתקנות 2, 5, 6, 7, 8, 9,  15, 106, 109, 110  לתקנות הבטיחות בעבודה (עבודות בניה), תשמ"ח-1988, בתקנות ארגון הפיקוח על העבודה (מסירת מידע והדרכת עובדים) תשנ"ט 1999, בסעיף 49-50 לפקודת הבטיחות בעבודה (נוסח חדש), תש"ל 1970, בתקנות 8, 9, ו- 10 לתקנות הבטיחות בעבודה (עבודה בגובה) תשנ"ז – 1997.
8. לאחר התאונה טופל התובע 1 במוקד טרם לרפואה דחופה, שם אובחנה כוויה בדרגה 1-2 בקרסול רגלו הימנית. לאחר קבלת טיפול רפואי ראשוני שוחרר התובע לביתו בהמלצה לנטילת משככי כאבים, שימוש בתכשיר לטיפול בכוויות והמשך מעקב רפואי בקהילה.
9. התובעים 2-3 אשר שמו לב כי בנם, התובע 1, בוכה וחסר תאבון פנו כעבור יומיים לרופא הילדים אשר איבחן כוויה דרגה 2 והנחה את ההורים על המשך חבישה וטיפול בתכשיר לטיפול בכוויות.
10. התובעים 2-3 שמו לב לגרד מתמיד של תובע 1 באזור הפגיעה כמו גם בכי וחוסר שקט והמשיכו במעקב הרפואי שם הומלץ על המשך טיפול באמצעות תכשירים לטיפול בכוויה.
רצ"ב תעודות רפואיות ותמונות הכוויה, מסומנות "כנספח 2".
11. מאז התאונה סובל התובע 1 מצלקת מכערת ובעלת מרקם וצבע שונים, אשר מכערת את קרסול רגלו הימנית והיא צפויה להישאר על רגלו לצמיתות.
12. לאחר התאונה ומחמת תוצאותיה נזקקו התובעים להוצאות בגין טיפולים רפואים, הוצאות בגין רכישת חבישות, תרופות ומשחות לשיכוך והרגעה.
13. לאחר התאונה ומחמת תוצאותיה נזקקו התובעים 2 – 3 להשגיח על התובע 1 השגחה מוגברת מעבר לזו המקובלת בקרב בני גילו ונגרמו להם הפסדי שכר.
14. לאחר התאונה ומחמת תוצאותיה נזקקו התובעים 2 -3 לעזרת הזולת עת נזקקו להפנות את מלוא תשומת ליבם לתובע 1 אשר נפגעה כאמור ונזקק להם כמפורט.
4. העובדות המקנות סמכות לבית המשפט:
15. הנתבעת 1 חייבת לפצות את התובעים בגין אחריותה לתאונה כמפורט לעיל.
16. הנתבעת 2 חייבת לפצות את התובעים בהיותה מבטחת הנתבעת 1 ביטוח אחריות.
17. כל הטענות בכתב תביעה זה נטענות במצטבר או לחילופין, הכל לפי תכנן והקשרן. 

18. לבית משפט נכבד זה הסמכות לדון בתביעה על פי מהותה, ערכה ומקום ניהול  עסקי הנתבעות.
אשר על כן, מתבקש כב' ביהמ"ש להזמין את הנתבעות לדין ולחייבן, לפצות את התובעים כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.
                                                                                          ______________






              אריאל פרייברג, עו"ד








          ב"כ התובעים

